Aalborg Universitetshospital og Falck kunne tirsdag præsentere et nyt specialbygget køretøj, der skal transportere kritisk syge børn i kuvøse eller intensivseng mellem hospitaler. Det blev samtidig dagen, hvor den tolv år gamle babyambulance, kaldet 3112, blev sendt på pension. Den har været med til at sikre, at sygdomsforværring eller dødsfald under transport er undgået.
Region Nordjylland har fået en ny specialbygget børneambulance, som skal afløse den 12 år gamle model.